gl gl gl gl gl gl gl gl en gl en en gl gl gl gl gl gl gl gl gl gl gl gl gl gl gl gl gl gl gl gl gl gl gl es en gl gl gl gl gl gl gl gl gl gl gl gl gl gl en pt en es et es de en es en en gl gl ca gl pt gl en en gl gl gl
As cooperativas agroalimentarias viven a incerteza da baixada dos prezos – Asociación de Empresarios de Culleredo
por AEC|Publicado Xullo 31, 2020-Updated Xullo 31, 2020
Unha parte do sector agroalimentario galego, o das cooperativas, comeza a sentir certo nerviosismo. Son conscientes do seu papel de “ponte” entre as explotacións e o mercado, motivo polo que constatan que as boas cifras de 2019 poden pasar a ser negativas este ano se as Administracións non actúan de maneira urxente unha vez coñecido o fondo de reactivación da UE.
As cooperativas agroalimentarias galegas están consideradas un sector esencial e como tal continuaron traballando durante o estado de alarma. Son unha fonte importante de ingresos e de creación de emprego para o rural e coa crise económica, froito da pandemia, ollan con incerteza o seu futuro.
O pasado 29 de xullo a Asociación galega de cooperativas agroalimentarias (Agaca) realizou a súa XXXII Asemblea Xeral Ordinaria en Compostela, de modo presencial e telemático a un tempo, reunindo ás 88 entidades que a integran. Representan a máis de 28.000 explotacións de agricultura e gandaría en todo o territorio e no encontro analizaron a situación actual partindo das boas cifras de negocio que tiveron o ano pasado.
Aumento na facturación das cooperativas en 2019
Segundo Agaca as cooperativas agroalimentarias galegas, a día de hoxe con 6.000 traballadoras e traballadores, están a resistir a crise económica  actual froito da pandemia. Na súa asemblea presentáronse os datos de 2019 que sinalan unha facturación algo superior aos 1.150 millóns de euros e máis de 680 millóns nas sociedades mercantís da súa propiedade, o que fai unha suma global de 1.830 millóns de euros, que representa un incremento aproximado de 2% a respecto do exercicio anterior. Para esta asociación o seu papel vai máis alá do económico posto que prestan numerosos servizos ás zonas rurais da Galiza fixando poboación.
Incerteza pola falta de regulación das axudas
“Estamos nunha situación de incerteza nunca antes vivida”, recoñece a Nós Diario Higinio Mougán, xerente  de Agaca, “un dos principais problemas é que os prezos están retrocedendo mesmo nalgúns casos até niveis inviábeis”, afirma.
As cooperativas fan de ponte entre o produtor e o mercado e esta situación, segundo Mougán, “preocupa”. Asegura que hai sensación de inseguridade sobre como se desenvolverán as Administracións galega e española para axudar o sector. Non sentou nada ben o anuncio da  Unión Europea do descenso de algo máis de 10% das axudas da Política Agraria Común (PAC) mais agardan que se compense cos fondos de reactivación, tamén anunciados no marco comunitario.
En relación ás axudas no terreo estatal desde Agaca afirman que “hai moi poucas e só queda a de flores e plantas vivas”, algo semellante ao que acontece coa Xunta da Galiza onde desde Medio Rural agardan a tramitación “entre agosto e setembro dalgunhas ademais de contar cunha axuda especial a final de ano que dependerá do Programa de Desenvolvemento Rural (PDR) europeo.
A preocupación de Agaca é que por agora non hai un marco administrativo para regular todas estas axudas nin como serán. “Agardamos que se vaia cara a un reequilibrio da cadea de valor e non se lle traspase ás agricultoras e aos agricultores nin a produtoras e produtores a caída de prezos”, explica Mougán, “estamos nunha situación de nerviosismo”, engade.
Vacún e carne, os máis afectados
Desde Agaca indican que neste intre “é prioritario reactivar plenamente os mercados máis afectados, como son o de vacún de carne, moi sacudido polo feche do canal Horeca, e o de carne de aves, con prezos aos gandeiros moi baixos que non garanten rendibilidades mínimas”.
Demandan apoio, tamén, “para as adegas cooperativas na comercialización estatal e internacional dos excelentes viños galegos para facer fronte á vendima que se aproxima”, así coma un apoio especial ao sector de flores e plantas vivas, que non puido comercializar a abundante produción de primavera. Neste sentido solicitan unha “defensa firme do sector ante a imposición dos aranceis dos EEUU ao sector do viño e os novos aranceis que se van xerar co Brexit aos produtos galegos”.
You may also like
Publicado Decembro 11, 2019
China, un mercado indispensable para as pemes galegas
Unha nova xornada do programa “Los miércoles de Zona Franca” presentou as oportunidades de negocio que ábrense en China para as pemes […]
Publicado Xaneiro 20, 2020
As solicitudes de patentes en Galicia descenderon un 33,8% en 2019, máis do dobre que no conxunto de España
As solicitudes en todo o Estado descenderon un 14%. As solicitudes de patentes en España descenderon un 14% o ano pasado en […]
Publicado Decembro 11, 2019
Ábrese a convocatoria para que empresas, axentes públicos e sociais se unan á súa nova Rede de Preparación para a Reutilización
A Consellería de Medio Ambiente, Territorio e Vivenda, a través da Dirección Xeral de Calidade Ambiental e Cambio Climático, está a ultimar […]
Publicado Decembro 10, 2019
Galicia ten a mais grande porcentaxe de España en sobresaintes en Ciencias
Neste informe del 2018 as cousas melloraron, ainda de forma más chamativa en Matemáticas que en Ciencias. Curiosamente, nesta última materia Galicia marcou […]
Previous post A EPA mide a pegada da crise na Galiza: 32.600 postos de traballo destruídos
Back to post list
Next post 126 empresas abandonaron Galiza por outros territorios do Estado
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.